Eesti Anestesioloogide Selts

**EAS ÜLDKOOSOLEKU PROTOKOLL**

Veebikoosolek 30.01.2021

Juhatas Juri Karjagin

Protokollis Veronika Reinhard

Osalejaid 110 (79 osalejat, 31 volitust). Hääletamisel osales 95 liiget.

**Päevakord:**

1. Seltsi 2020. aasta majandusaasta aruanne
2. Juriidilise isiku liikmemaks
3. Leinalaagri toetamine
4. Seltsi juhatuse ja presidendi valimiste tulemuste kinnitamine

Kuna tegemist on veebikoosolekuga, siis on koosoleku korraldus selline, et kõigepealt kantakse kõik teemad ette ning soovijad saavad küsida-arutleda ning pärast kõigi nelja päevakorrapunkti arutamist toimub elektrooniline hääletamine. Hääletustulemused on protokollitud iga punkti alla.

1. **Päevakorrapunkt**

**Kuulati:** Raido Paasma kandis ette EASi 2020.a majandusaruande. Tulusid 28 258 EUR, kulud 25 099 EUR. Majandusaasta tulem 3140 EUR. Aasta lõpuks on Seltsi pangaarvel 92 509 EUR. Liikmemaksu võlgnevus on 1795 EUR.

Rahvusvahelistest maksudest on maksmata UEMS ja ESA.

Juhatus otsustas suvel, et 2020.a ära jäänud koolituste eest on võimalik koolitustoetusi kasutada 2021. aastal.

**Kuulati:** Revisjonikomisjoni liikmete poolt ettekannet ei olnud. Revisjonikomisjoni liikme Peeter Tähepõllu andmetel on Seltsi raha kasutamine korrektne.

**Otsustati**: Ühehäälselt (95 poolthäälega) kinnitati Seltsi 2020. aasta majandusaasta aruanne.

1. **Päevakorrapunkt**

**Kuulati**: Juri Karjagin andis teada, et meil on 8 tubli juriidilist liiget, kelle liikmemaks on 1500 EURi aastas. Üldkoosoleku ülesanne on otsustada juriidilise isiku liikmemaksu suuruse. Juhatus teeb ettepaneku jätkata juriidilise isiku liikmemaksuga 1500 EUR aastas järgnevaks kolmeks aastaks.

**Arutati**: Lauri Kõrgvee küsib, kas oleme TTOsid kutsunud Seltsi toetajateks? Juri Karjagini arvates on see arutamist vääriv ettepanek, senini pole selle peale tuldud.

**Otsustati**: 92 poolt- ning 3 erapooletu häälega otsustati, et juriidilise liikme liikmemaks järgmiseks kolmeks aastaks on 1500 EUR aastas.

1. **Päevakorrapunkt**

**Kuulati**: Juri Karjagin rääkis, et leinalaagri korraldamist on Selts toetanud alates seltsi liikme Jaak Talvingu surmast 2011. aastal. See on hea eesmärk, kuid kindlasti on teisigi toetamist väärivaid asju, mistõttu on vajalik leinalaagri toetamine üldkoosolekul läbi arutada. Juhatus teeb ettepanku toetada leinalaagrit 500 eurot aastas järgmise kolme aasta jooksul.

**Arutati:** Liivi Maddison toetab leinalaagri toetamise jätkamist, kuna ka intensiivraviosakondades on näha, mida teeb lähedase kaotus lastele ning kogu perele.

**Otsustati**: 89 poolt-, 2 erapooletu ja 4 vastuhäälega otsustati järgmisel kolmel aastal toetada igal aastal leinalaagrit 500 euroga.

1. **Päevakorrapunkt**

**Teavitati:** Juhatuse ja presidendi valimistel osales 140 Seltsi liiget. Elektrooniliselt toimunud valimiste tulemustena said juhatusse kandideerinud liikmed hääli järgmiselt:

* Hans-Erik Ehrlich 124
* Mari-Liis Ilmoja 97
* Maksim Kunevich 28
* Lauri Kõrgvee 58
* Olavi Maasikas 106
* Tuuli Metsvaht 90
* Kaire Pakkonen 68
* Veronika Reinhard 109
* Kairi-Marie Riigor 58
* Kerli Vijar 102

Seega moodustavad juhatuse Juri Karjagin, Hans-Erik Ehrlich, Mari-Liis Ilmoja, Olavi Maasikas, Tuuli Metsvaht, Veronika Reinhard ja Kerli Vijar.

Presidendivalimistel saadi hääli järgnevalt:

* Hans-Erik Ehrlich 6
* Mari-Liis Ilmoja 24
* Maksim Kunevich 0
* Lauri Kõrgvee 2
* Olavi Maasikas 9
* Tuuli Metsvaht 16
* Kaire Pakkonen 0
* Veronika Reinhard 18
* Kairi-Marie Riigor 1
* Kerli Vijar 20
* Juri Karjagin 44

Seega valiti presidendiks 44 häälega Juri Karjagin.

**Arutati**: Juri Karjagin on olnud Seltsi president kaks ametiaega ning on andnud teada, et ei soovi enam president olla. Ta jätkab juhatuse liikmena.

Kuna reglementi selle kohta pole, siis tekkis arutelu, kuidas edasi, kas presidendiks valitakse järjekorras 2. või peaks tegema uued valimised, sest Jurile hääle andnud oleksid tahtnud siis kedagi teist valida. Arutelu käigus otsustati, et korrektne on hääletada praeguste valimistulemuste kinnitamine ning siis on edaspidi võimalik kokku kutsuda uus üldkoosolek ning valida järgmine Seltsi president.

**Otsustati:** Hetkel paneme kinnitamisele juhatuse ning presidendina Juri Karjagini. Siis saab kokku kutsuda uue üldkoosoleku, mille teemaks on presidendi valimine juhatuse liikmete hulgast.

**Otsustati:** Seltsi juhatuse ning presidendi valimistulemused kinnitati 87 poolt- ning 8 vastuhäälega.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/